Nr. ..................../............................2022

#  REFERAT DE APROBARE

***privind metodologia de constituire și gestionare a garanției financiare pentru producătorii de echipamente electrice și electronice și pentru organizațiile colective, precum și utilizarea acesteia de către Administrația Fondului pentru Mediu***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin pentru aprobarea metodologiei de constituire și gestionare a garanției financiare pentru producătorii de echipamente electrice și electronice și pentru organizațiile colective, precum și utilizarea acesteia de către Administrația Fondului pentru Mediu.

Baza legală a proiectului de ordin supus aprobării o constituie prevederile art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor cu modificările și completările ulterioare, precum și prevederile art. 121 alin.(3) din Ordonanța de urgență a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, potrivit cărora:*”Metodologia de constituire şi gestionare a garanţiei financiare prevăzute la alin. (1) pentru producătorii de echipamente electrice şi electronice şi pentru organizaţiile colective, precum şi cu privire la utilizarea acesteia de către Administraţia Fondului se stabileşte prin ordin al conducătorului autorităţii publice centrale pentru protecţia mediului, la propunerea Administraţiei Fondului.”*

Totodată, menționăm că Directiva 2012/19/UE privind deşeurile de echipamente electrice şi electronice a fost transpusă în România prin OUG nr. 5/2015 privind deșeurile de echipamente electrice şi electronice, cu modificările și completările ulterioare.

Pentru implementarea prevederilor art. 29 - 31 din Ordonanța de urgență a Guvernului nr. 5/2015 cu modificările și completările ulterioare, în vederea asigurării finanțării gestionării tuturor DEEE este nevoie de norme de aplicare, prin care:

* se stabilește metodologia de constituire și gestionare a garanției financiare pentru producătorii de echipamente electrice și electronice;
* se stabilește metodologia de constituire și gestionare a garanției financiare pentru organizațiile colective;
* se stabilește metodologia pentru încasarea și utilizarea garanției financiare de către Administrația Fondului pentru Mediu.

Având în vedere angajamentele asumate de România prin Tratatul de aderare, domeniul gestionării deșeurilor de echipamente electrice şi electronice reprezintă o prioritate națională, iar prezentul proiect de ordin cuprinde măsurile enumerate anterior în vederea implementării eficiente a Directivei 2012/19/UE privind deșeurile de echipamente electrice și electronice.

Față de cele de mai sus și ținând seama de motivele invocate, vă rugăm să analizați și să aprobați ***proiectul de ordin pentru aprobarea metodologiei de constituire și gestionare a garanției financiare pentru producătorii de echipamente electrice și electronice și pentru organizațiile colective, precum și utilizarea acesteia de către Administrația Fondului pentru Mediu.***

**PREȘEDINTE,**

**Laurențiu Adrian NECULAESCU**

Serviciul Analiză și Avizare

Șef Serviciu, Andreea Coman

Întocmit, Emilia Pavel

rviciul Analiză și Avizare,

Serviciul Analiză și Avizare

Șef Serviciu, Andreea Coman

Întocmit, Emilia PavelAndreea Coman